மீரா (1992 திரைப்படம்)

மீரா (Meera) என்பது 1992 ஆம் ஆண்டு வெளியான இந்தியத் தமிழ் மொழித் திரைப்படமாகும். இது ஒளிப்பதிவாளர் பி. சி. ஸ்ரீராம் இயக்குநராக அறிமுகமான முதல் திரைப்படமாகும். இத்திரைக்கதையை எம். ஆர். பாரதி எழுதியிருந்தார். இப்படத்தில் விக்ரமுக்கு ஜோடியாக ஐஸ்வர்யா நடிக்க, தருண், பூர்ணம் விஸ்வநாதன், காந்திமதி, ஜனகராஜ், சின்னி ஜெயந்த் ஆகியோர் துணைக் கதைப்பாத்திரங்களில் நடித்தனர். நாசரும் சரத்குமாரும் நட்புடன் தோற்றமளித்தார்கள். பிந்தையவர் ஒரு சிறப்புத் தோற்றத்தைக் கொண்டுள்ளார். இளையராஜா இசையமைத்த இந்தப் படத்திற்கு பி. சி. ஸ்ரீராம் ஒளிப்பதிவு செய்தார். பி. லெனின், வி. டி. விஜயன் ஆகியோர் படத்தொகுப்புப் பணியினைச் செய்திருந்தனர். இத்திரைப்படம் 1992 டிசம்பர் 18ஆம் நாள் வெளியிடப்பட்டது. வசூல்ரீதியாக தோல்வியடைந்தது.

 கதைக்களம் 
மீரா கல்லூரியில் படித்து வரும் போதிலேயே  மகப்பேற்றினை நெருங்கிக் கொண்டிருக்கும் கர்ப்பமாக உள்ளார். இங்கே, இவர் ஒரு தான் எவ்வாறு இந்த நிலைக்கு வந்தேன் என்பதைப் பற்றி நினைவு மீட்சியாகத் தனது கதையைச் சொல்கிறார்.

ஜீவா என்ற இளைஞன் அவளைக் காதலிக்கிறான். மீராவோ  அவனை வெறுக்கிறாள், இறுதியில் அவனைக் கல்லூரியிலிருந்து வெளியேற்றுகிறாள். தனது வீட்டிற்கு அருகே ஜீவாவுடன் சண்டையிட்ட பிறகு, மீரா நடைப்பயணத்திற்குச் செல்லும் போது பெண் ஒருவர் ஒரு காவலரால் கொல்லப்படுவதைப் பார்க்கிறார். இக்கொலையை நேரடியாகப் பார்த்த மீரா பயந்து, குற்றத்தைப் புகாரளிக்க காவல் நிலையத்திற்கு ஓடுகிறாள். கெடுவாய்ப்பாகவும், அதிர்ச்சியூட்டும் வகையிலும் நிலையத்தில் உள்ள காவல் அலுவலரே அக்கொலைகாரர் என மீரா அறிந்து கொள்கிறாள். தனது குற்றத்தின் ஒரே சாட்சியை அறிந்த அந்த காவல் அலுவலர், அவளைக் கொல்ல குண்டர்களை அவரது வீட்டிற்கு அனுப்புகிறார்.

அதற்குள், மீரா ஏற்கனவே அங்கிருந்து வெளியேறி ஓடிவிடுகிறார். ஜீவா மீராவின் வீட்டிற்குச் சென்று, வேலைக்காரியை குண்டர்கள் அடிப்பதைக் காண்கிறார். ஜீவாவுக்கும் குண்டர்களுக்கும் இடையே சண்டை நடக்கிறது. ஜீவா குண்டர்களை அடித்துத் துரத்தி விடுகிறார். ஜீவா மீராவைப் பின்தொடர்ந்து பாதுகாக்க வேண்டும் என்று பணிப்பெண் அவரிடம் கூறுகிறார். ஜீவாவும் மீராவும்  தப்பியோடி பயணிக்கின்றனர், கொலையாளி இருவரையும் தேடி ஆறு தொழில்முறை கொலையாளிகளை அனுப்புகிறார். வழியில், மீராவும் ஜீவாவும் நகைச்சுவையான காவலரால் கைது செய்யப்பட்டு பின்னர் தப்பி ஓடுகிறார்கள். அவர்கள் ஒரு உலோகக் கொல்லரைக் கண்டுபிடித்து கைவிலங்குகளிலிருந்து விடுவிக்கப்படுகிறார்கள், ஆனால், துப்பாக்கிச் சூட்டில் குண்டர்களால் கிட்டத்தட்ட கொல்லப்படுகிறார்கள். 

மீரா குண்டர்களிடம் ஜீவாவை விட்டு விட்டு விலகிச் செல்கிறார். பின்னர், மனம் மாறித் திரும்பி வருகிறார். அடியாட்கள் ஜீவா, மீரா இருவரையும் தொடருந்துத் தண்டவாளங்களில் ஒன்றாக வைத்து கட்டி வைத்துவிட்டுச் செல்கிறார்கள். அங்கிருந்தும் ஜீவாவும் மீராவும் நூலிழையில் தப்பித்து விடுகிறார்கள். இந்த நிகழ்வுக்குப் பிறகு, ஜீவா மீதான தனது அன்பை மீரா ஒப்புக்கொள்கிறார். கொலையாளிகள் ஓடிப்போன பிறகு, மீராவும் ஜீவாவும் ஒரு சந்தர்ப்பத்தில் ஜேசு என்ற சிறுவனும் அவனது தாத்தாவும் வாழும் வீட்டிற்கருகில் செல்கிறார்கள். அங்கு தஞ்சம் அடைகிறார்கள், மீரா ஜேசுவுடன் நெருங்கிவிடுகிறாள். எல்லோரும் ஜேசுவின் பிறந்தநாளுக்கு தயாராகிக் கொண்டிருக்கும் போது, அவரது நாய் காட்டுக்குள் ஓடுகிறது. குண்டர்கள் நாயைக் கொன்று மீராவைப் பின்தொடர்கிறார்கள். மீராவும் ஜேசுவும் அவரது பைக்கில் தப்பி ஓடுகிறார்கள், ஆனால், அவர்கள் கீழே விழுகிறார்கள், ஜேசு கொல்லப்படுகிறார்.

ஜீவா அடியாட்களைப் பழிவாங்கும் விதமாகக் கொடூரமான வழிகளில் கொல்கிறார். இறுதியில் கொலையாளிக்கும் ஜீவாவுக்கும் இடையே ஒரு உச்சக்கட்ட மோதல் ஏற்படுகிறது. கொலையாளி ஜீவாவை அடித்து கிட்டத்தட்ட வெற்றி பெறுகிறார், ஆனால் மீரா கொலையாளியைச் சுட்டுக் கொன்றுவிடுகிறார், ஜீவா கொலையாளியைப் பெட்ரோல் ஊற்றித் தீக்குளிக்கச் செய்கிறார்.

இறுதிக் காட்சியில் அனைவருடனும் ஒரு குழு புகைப்படம் எடுத்த பிறகு, மீரா பிரசவத்திற்காக மருத்துவமனை செல்கிறாள்.

 நடிப்பு 

 தயாரிப்பு 
இத்திரைப்படம் முதன் முதலாக நடிகர் விக்ரமிற்குக் கிடைத்த பெரிய படமாகும். இத்திட்டத்தைக் குறித்து, விக்ரம் குறிப்பிடும் போது முதல் முறையாக பெரிய படப்பிடிப்புத் தளங்களில் பணியாற்றியதாக வெளிப்படுத்தினார்.

 ஒலிக்கோவை 
இத்திரைப்படத்திற்கு இளையராஜா இசையமைத்திருந்தார். இத்திரைப்படத்திற்கான பாடல்களைக் கவிஞர் வாலி எழுதியிருந்தார். "ஓ பட்டர்ஃபிளை" என்ற பாடல் கர்நாடக ராகமான நடபைரவியில் அமைக்கப்பட்டிருந்தது.
பாடல்.பாடகர்கள்."லவ்வுன்னா லவ்வு மண்ணெண்ணெய் ஸ்டவ்வு"மனோ, மின்மினிமினிமினி"ஓ பட்டர்ஃபிளை"எஸ். பி. பாலசுப்ரமணியம், ஆஷா போஸ்லே"ஓ பட்டர்ஃபிளை" (தனிப்பாடல் பதிப்பு, சோகமான பாடல்எஸ். பி. பாலசுப்ரமணியம்"பள்ளிப்படமா"மனோ"பனி விழும் மலையில்"எஸ். பி. பாலசுப்ரமணியம், ஆஷா போஸ்லே"பழைய விலங்கு"ஆஷா போஸ்லே"புது ரூட்டுல தான்"கே. ஜே. யேசுதாஸ், கே. எஸ். சித்ரா

 வரவேற்பு 
கல்கி இதழில் ஆர். பி. ஆர் படத்தைப் பற்றி எதிர்மறையாக விமர்சித்ததோடு, பார்வையாளர்கள் இத்திரைப்படத்தைப் பார்ப்பதால் ஏற்படும் தலைவலியைக் குணப்படுத்த அம்ருதாஞ்சன் தேவை என்றும் கூறியிருந்தார். ஒரு இயக்குநராக இத்திரைப்படம் தான் செய்த தவறு என்று ஸ்ரீராம் உணர்ந்தார்.

 மேற்கோள்கள் 

பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:1992 தமிழ்த் திரைப்படங்கள்